[{"text_idx": "#000000", "text": "President ja riigikohtu esimees kargasid homoaktivistlikke kohtunikke kritiseerinud Martin Helmele turja"}, {"text_idx": "#000004", "text": "\"Ma ei taha ra\u0308a\u0308kida poliitilisest kultuurist parlamendis ega elementaarsest viisakusest. Esimene on eeska\u0308tt saadikute sisemise kompassi ja teine lastetoa ku\u0308simus. Aga kui ohus on po\u0303hiseaduslik kord ja vo\u0303imude tasakaal, siis ma ei saa vait olla, isegi kui see on teadlik provokatsioon,\" kirjutas president ja lisas, et \"so\u0303ltumatu kohtuvo\u0303imu ru\u0308ndamine parlamendi ko\u0303nepuldist on ta\u0308iesti lubamatu\"."}, {"text_idx": "#000005", "text": "Presidendi hukkamo\u0303istuga liitus ka riigikohtu esimees Priit Pikama\u0308e, kes u\u0308tles ERRile antud kommentaaris, et Helme so\u0303navo\u0303tu na\u0308ol on selgelt tegu ru\u0308ndega vo\u0303imude lahususe printsiibile."}, {"text_idx": "#000006", "text": "\"Mina isiklikult kui ka kohtunikkond tervikuna, me oleme va\u0308ga su\u0308gavalt ha\u0308iritud sellest so\u0303navo\u0303tust, kus riigikogu liige ru\u0308ndab Tallinna ringkonnakohtu kohtunikke seoses nende tegevusega o\u0303iguse mo\u0303istmisel. See minu hinnangul ei ole mitte ainult sekkumine o\u0303iguse mo\u0303istmisse, vaid see on ka personaalne ru\u0308nne konkreetsete kohtunike vastu seoses nende kutseto\u0308o\u0308ga,\" lausus Pikama\u0308e."}, {"text_idx": "#000007", "text": "Mart Helme: vo\u0303imude lahususe po\u0303himo\u0303tet on ru\u0308nnanud kohtunikud"}, {"text_idx": "#000008", "text": "Su\u0308u\u0308distades Martin Helmet ru\u0308ndes vo\u0303imude lahususe po\u0303himo\u0303tte vastu, ja\u0308tavad nii president kui Riigikohtu esimees kahe silma vahele asjaolu, et Martin Helme so\u0303navo\u0303tt ja sellele eelnenud Konservatiivse Rahvaerakonna fraktsiooni liikmete arupa\u0308rimine justiitsminister Urmas Reinsalule oli just nimelt kantud murest vo\u0303imude lahususe po\u0303himo\u0303tte rikkumise u\u0308le, leiab EKRE fraktsioon."}, {"text_idx": "#000009", "text": "\"Kohtunikud, kes arvavad, et Rootsi seadused on Eesti seadustest u\u0308le, kes arvavad, et nemad vo\u0303ivad seadusandja ehk riigikogu asemel ise seadusi tegema hakata, kes arvavad, et mitte kehtima hakanud kooseluseaduse rakendamine kohtus on igati korrektne, peavad teadma, et va\u0308hemalt mingi osa u\u0308hiskonnast nende veendumust ei jaga,\" u\u0308tles Mart Helme."}, {"text_idx": "#000010", "text": "\"Tegelikult on skandaalne, et president ja Riigikohtu esimees taolist seaduseva\u0308a\u0308namist ja avalikkuse o\u0303iglustundel tallamist \u2013 aga tegelikult ka Tallinna ringkonnakohtu kohtunike poolt o\u0303igusriigi ja vo\u0303imude lahususe po\u0303himo\u0303tte kahtluse alla seadmist \u2013 rahvasaadiku kritiseerimisega o\u0303igustama ruttavad. Kui kohtunikud tungivad parlamendi to\u0308o\u0308maale, on parlamendi liikmetel mitte u\u0308ksnes o\u0303igus, vaid koguni kohustus nad korrale kutsuda. O\u0303igupoolest ootame ka presidendilt, et ta teadlikult seadust rikkunud kohtunikud vastutusele vo\u0303taks, mitte ei demoniseeriks probleemi to\u0303statanud rahvasaadikut.\""}, {"text_idx": "#000012", "text": "Ka SA Perekonna ja Traditsiooni Kaitseks juhatuse esimees Varro Vooglaid kirjutas oma Facebooki lehel, et presidendi ja Riigikohtu esimehe kriitika on a\u0308raspidine, sest vo\u0303imude lahususe po\u0303himo\u0303tet on ja\u0308medalt rikkunud kohus, mitte Martin Helme, kes sellele lihtsalt ta\u0308helepanu juhtis."}, {"text_idx": "#000013", "text": "\"Kohus ei ole mingi pu\u0308ha lehm, mida ei tohi kritiseerida. Vastupidi, kui kohus teeb sigadusi, u\u0308letades jo\u0303hkralt oma volituste piire, et suruda u\u0308hiskonnale peale vastuvo\u0303etamatut homoideoloogilist programmi ja o\u0303o\u0303nestada u\u0308hiskonna alusva\u0308a\u0308rtusi, siis on kodanikel mitte ainult ta\u0308ielik o\u0303igus, vaid ka moraalne kohustus selline ka\u0308itumine resoluutselt hukka mo\u0303ista ja sellele vastu seista,\" toonitas Vooglaid ja lisas, et kui kohtunikud ei tunne oma kohta, tuleb see neile ka\u0308tte na\u0308idata."}, {"text_idx": "#000014", "text": "Varem on Vooglaid o\u0308elnud, et Tallinna ringkonnakohtu otsus, millega otsustati sisuliselt, et Rootsis so\u0303lmitud \"homoabielu\" tuleb Eestis rahvastikuregistrisse kanda hoolimata sellest, et seadusandja tahte kohaselt ei tohiks niisuguseid liite Eestis abieluna tunnustada, kujutab endast ideoloogilise diktatuuri vormi vo\u0303tnud kohtulikku omavoli."}, {"text_idx": "#000015", "text": "\"Selle asemel, et ja\u0308tta Rootsis so\u0303lmitud \"homoabielu\" Eesti o\u0303iguses sa\u0308testatud po\u0303himo\u0303tete kohaselt ja rahva ko\u0303lbelistele veendumustele tuginedes abieluna tunnustamata, langetati otsus, mis on suunatud rahva ko\u0303lbeliste veendumuste jo\u0303uga u\u0308mberkujundamisele ja mis sillutab teed ka Eesti o\u0303iguse muutmisele nii, et abielu all peetaks silmas ka homoseksuaalseid liite,\" kirjutas Vooglaid ko\u0303nealuse kohtuotsuse analu\u0308u\u0308sis."}, {"text_idx": "#000016", "text": "Martin Helme: president ja riigikohus ei vo\u0303i parlamendi liikmeid tsenseerida"}, {"text_idx": "#000017", "text": "Ka Martin Helme ro\u0303hutas oma Facebooki seinal olukorda kommenteerides, et president ja riigikohtu esimees valisid vale poole."}, {"text_idx": "#000018", "text": "\"Kohtunikud, kes astuvad parlamendi to\u0308o\u0308maale ei tohiks ja\u0308tkata oma ametis, sest nad ru\u0308ndavad vo\u0303imude lahususe po\u0303himo\u0303tet ja po\u0303hiseaduslikku korda. No\u0303uda riigikogu juhatuselt ja vanematekogult selliste saadikute tsenseerimist, kes seisavad vastu seadusloome kaaperdamisele kohtute poolt na\u0308itab va\u0308ga rikutud mo\u0303tlemist. Kui no\u0303udjaks on kohtunik ja president, siis muutub jutt vo\u0303imude tasakaalust ja lahususest pa\u0308ris o\u0303o\u0303nsaks. Ja kui no\u0303ue on ru\u0308u\u0308tatud po\u0303hiseaduse aluspo\u0303himo\u0303tete kaitsmise loosungisse, siis on tegemist pesuehtsa orwellismiga,\" toonitas Helme."}, {"text_idx": "#000019", "text": "Skandaal sai alguse pa\u0308rast seda, kui Martin Helme u\u0308tles esmaspa\u0308eval riigikogu ko\u0303nepuldist: \"Mina ku\u0308ll tahan, et siit puldist ko\u0303laks a\u0308hvardus. Mina tahan, et kohtunike Virgo Saarmets, Maret Altnurme ja Kaire Pikama\u0308e pead veereksid. Mina ei taha, et meil oleks kohtunikud, kes mitte ei sisusta o\u0303igust, vaid loovad o\u0303igust \u2013 kes sellega, et nad ru\u0308ndavad po\u0303hiseaduses ettena\u0308htud vo\u0303imude lahususe printsiipi, o\u0303o\u0303nestavad Eesti riigi korda, kes ru\u0308ndavad avaliku arvamusega selgelt vastuolus olevaid va\u0308a\u0308rtushinnanguid. Mina ei taha selliseid kohtunikke. Mina ei taha kohtunikke, kes rikuvad seadust ja siis vo\u0303tavad laest mingisugused mittejo\u0303ustunud seadused oma rikkumise o\u0303igustamiseks.\""}, {"text_idx": "#000026", "text": "Europarlamendi saadik: SUV ostmiseks peaks olema tulevikus eriluba"}, {"text_idx": "#000030", "text": "KU\u0308SITLUS \u27e9 Kaks kolmandikku pole valitsuse ja peaministri to\u0308o\u0308ga rahul"}, {"text_idx": "#000040", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}]